एक्सटेंशन लेक्चरर्स ने ज्वाइन की ड्यूटी, आज से चलेंगी कक्षाएं
नारनौल |राजकीय स्नातकोत्तर महाविद्यालय, नारनौल में कार्यरत एक्सटेंशन लेक्चरर्स ने सोमवार दोपहर अपनी ड्यूटी ज्वाइन कर ली। इस अवसर पर प्राचार्य एनएन यादव ने सामूहिक अवकाश पर गए सभी लेक्चरर्स को शिक्षा विभाग के निर्देशक के दिशा-निर्देशानुसार ड्यूटी ज्वाइन करवाई। हालांकि एक्सटेंशन लेक्चरर्स की दोपहर में ज्वाइनिंग होने के कारण सोमवार को भी कालेज में पढ़ाई सुचारू नहीं हो सकी। प्राचार्य एनएन यादव ने कहा कि एक्सटेंशन लेक्चरर्स के ज्वाइन करने से अब मंगलवार से कालेज में पढ़ाई सुचारु रुप से चलेगी। इसलिए सभी बच्चे मंगलवार से समय पर कालेज पहुंच कर अपनी कक्षाएं लें। एक्सटेंशन लेक्चरर्स की हड़ताल के दौरान प्रभावित हुई पढ़ाई की पूर्ति करवाने के प्रयास भी किए जाएंगे। इसलिए छात्र-छात्राएं अब एक भी दिन कक्षाएं लेने से वंचित रहें।
hin_Deva hin_Deva